google/wiki40b huggingface dataset:
Var (gudinne)

Var (Norrønt Vǫr, muligens i betydningen «den varsomme») er en gudinne som er knyttet til visdom, så vis at ingen kan skjule en hemmelighet for henne. Til tross for denne egenskapen er hun en mindre betydningsfull gudinne i den norrøne mytologien, attestert kun i Den yngre Edda, skrevet på 1200-tallet av Snorre Sturlason, og to ganger i kjenninger i skaldediktningen. Moderne forskere har fremmet teorier om gudinnen. Hun må ikke forveksles med Vår.

I kildene

I Gylvaginning i Den yngre Edda gir Den Høye (Odin) en kort beskrivelse av 16 åsynjer, og han lister Var som tiende: «Ho er klok og fretten, så det er uråd å løyne noko for henne. Det er ein talemåte at ein blir ”var” det ein blir vis med.» I Skaldskaparmål i Den yngre Edda opptrer hun også på en liste med navnene til 27 åsynjer.

Betraktninger

Rudolf Simek sier det er usikkert om Var er en gudinne eller ikke slik det fortelles om i Den yngre Edda og om den etymologiske forbindelsen som blir oppgitt her, mellom Vǫr og vǫrr, i betydning «varsom», «forsiktig», er korrekt. I det samme verket skriver Simek at andre gudinner som blant annet Såga, Ilm og Sjavn kan betraktes som vagt definerte figurer som «kan bli sett på som kvinnelige skytsgudinner» som alle er ansvarlige for «særskilte områder i den private sfære, og dog kan de skilles særskilt mellom dem slik at de mange vis er tilsvarende til matroner». Simek merker seg at den siste delen av navnet på en valkyrje Geiravar (Geiravǫr) kan være identisk med navnet til gudinnen Var (Vǫr). Geiravar som navn kan da bety «spydgudinne». Det kan også være kun en hyppig benyttet endelse i kvinnelige personnavn.
Andy Orchard kommenterer at «Snorres etymologiske tolkning er knapt inngående, og kan innebære at ikke hadde mer materiale» og avslutter med å slå fast at referanser til Var er ellers sjeldne.
Buddhisme i Kambodsja

Buddhisme i Kambodsja er en oversikt over buddhismen, slik den har eksistert i det som idag er Kambodsja. Ifølge ubekreftede singalesiske kilder, skal misjonærer til kong Aśoka ha innført buddhismen i Sørøst-Asia i det 3. århundre f.Kr. Det vi vet sikkert, er at buddhismen har eksistert i Kambodsja fra år 450 i det gamle Funanriket og fremover til idag.
I sin tidligste form var dette en form for mahāyānabuddhisme, som la vekt på prajñāpāramitā og dyrkelsen av bodhisattva mañjuśrī. Under Funanriket importerte også hinduismen fra det indiske subkontinent. Under Chenlariket frem til år 700 blomstret også mahāyāna, og et vitnesybyrd om dette er statuer av bodhisattva avalokiteśvara. Enkelte statuer i Mekongdeltaet indikerer også eksistensen av skolen sarvāstivāda i området. Under Angkorriket ble Kambodsja påvirket av de buddhistiske tradisjonene til Monrikene Dvaravati og Hariphuñchai. Mahāyānabuddhismen, i den form det hadde under det indiske Palariket, konkurrerte med shaivismen og dens tantriske fortolkning av buddhismen.
Siden 1200-tallet har Theravādaskolen vært statsreligion (med unntak av Røde Khmer-perioden), og for øyeblikket omfatter denne troen 95% av befolkningen.
Kringkasting

Kringkasting (fra engelsk broadcasting) er utsendelse av lyd- og bildesignaler, spesielt radio og fjernsyn. En rekke teknologier brukes for å kringkaste slike signaler. Kringkasting utgjør en stor del av massemediene.
Kringkasting er norsk oversettelse av det engelske ordet «broadcasting». Aftenpostens Radio-Nyt utlyste i 1922 en konkurranse om et norsk navn for «broadcasting». Det kom inn flere hundre forslag. Forstavelsen kring- og rund- forekom flest ganger. Verbet var som regel -kaste eller -sprede. Aftenposten valgte selv «rundtelefonering». Dette begrepet slo ikke igjennom. «Broadcasting» ble derfor det mest vanlige i fortsatt et par år, sammen med «trådløs telefoni» og «den trådløse». I 1924 begynte telegrafdirektør Niels Stockfleth Schultz Nickelsen å bruke begrepet «kringkasting» internt i Telegrafverket. 
Begrepet ble offisiell betegnelse fra 1925.
Bydel Grefsen-Kjelsås (1988–2003)

Grefsen-Kjelsås var en administrativ enhet i Oslo i henhold til den bydelsinndelinga som gjaldt i perioden 1988-2003. Den bestod i grove trekk av et område avgrensa av Ring 3 fra Sinsenkrysset til Storo, Akerselva til Brekke, sørenden av Maridalsvannet, Grefsenåsen sør til Trondheimsveien, og denne tilbake til Sinsenkrysset. Arealet var på 5,4 kvadratkilometer, og folketallet var ved århundreskiftet på rundt 17 500. Selv om bydelen lå øst for Akerselva ble den regnet som ytre vest , og var den bydelen med lavest antall innvandrere.
Ved bydelsreformen i 2004 gikk bydelen inn i den nye Bydel Nordre Aker.
Bydelens logo viste et stilisert bilde av Brekkefossen i Akerselva.
Rio (1939)

Innspillingsfakta

Innspillingen av filmen begynte 20. juli 1939.
Dětmarovice kraftverk

Dětmarovice kraftverk er et varmekraftverk i Tsjekkia. Det har en installert produksjonskapasitet på 800 MW, fordelt på 4 like store turbiner. Dette er et av landets større kraftverk målt etter effekt. Anlegget ble påbegynt omkring 1970 og stod ferdig i 1976. Brenselkilden er kull fra gruvene rundt Ostrava, samt naturgass og olje. Operatør er det tsjekkiske energiselskapet CEZ as.
De totale CO2-utslippene i 2008 var ca. 2 066 500 tonn, mens det samme årets kvote var 2,456,500 tonn.
Orthogoniinae

Utseende

Middelsstore løpebiller med avlangt-oval kropp og forholdsvis korte bein. På farge er de ofte brunlige, men kan være svarte og ha metallisk glans.
Zorispiella

Utbredelse

Arten er bare kjent fra Vietnam.
Langfredagsfjære

Langfredagsfjære er et etablert begrep for storfjære. Begrepet brukes mest langs Helgelandskysten, men også i andre deler av Norge er uttrykket vanlig. 
Storfjære ved påsketider er en naturlig følge av at første påskedag alltid faller på første søndag etter første fullmåne etter vårjevndøgn. Dermed er det alltid fullmåne i påskeuken.
Ved fullmåne og nymåne trekker sol og måne i samme retning, slik at forskjellen mellom flo og fjære blir ekstra stor, og dermed fører til høy flo og lav fjære.
Den internasjonale leketøysmessen i Nürnberg

Den internasjonale Leketøysmessen i Nürnberg (tysk: Spielwarenmesse International Toy Fair Nürnberg) er verdens største messe for leketøy. Den er forbeholdt fagpersoner fra leketøysbransjen, representanter fra pressen og spesielt inviterte. Messen strekker seg over seks dager i begynnelsen av februar. 2 700 utstillere fra ca 60 land presenterer hvert år nyhetene sine. I 2011 deltok 79 000 forhandlere og innkjøpere, hvorav 54 % var fra utlandet. Messen arrangeres av Spielwarenmesse eG, en tysk organisasjon med sete i Nürnberg som tilbyr messe- og markedsføringstjenester til leketøysbransjen.

Global leketøysmesse: Global Toy Conference

På messens siste dag arrangeres den globale leketøysmessen Global Toy Conference som omhandler leketøysbransjens fremtid. Aktuelle temaer er bærekraftighet, miljø og sikkerhet, online marketing og salg over internett.

Spielwarenmesse eG

Messen blir arrangert av Spielwarenmesse eG som ble stiftet 11. juli 1950 av 46 firmaer under navnet Deutsche Spielwaren-Fachmesse eGmbH («Tysk fagmesse for leketøy»). I 1958 ble navnet endret til Spielwarenmesse eGmbH, og i 1973 fikk den navnet Spielwarenmesse eingetragene Genossenschaft. Styringsorganene består av et styre, representantskap og generalforsamling. I 2010 ble det heleide datterselskapet Spielwarenmesse (Shanghai) Co., Ltd. grunnlagt. Teamet i Shanghai har ansvar for de kinesiske utstillerne til leketøysmessen i Nürnberg.
Et nettverk av lokale kontaktpersoner sørger for at messen er representert i hele verden. I Norge blir messen representert av Norsk-Tysk Handelskammer.
Sansebedrag

Sansebedrag kan dreie seg om enten hallusinasjoner eller ved at sansene oppfatter signaler de ikke kan tolke – og tyr til tidligere kjente mønstre som gir feil resultat i forhold til det som virkelig finnes.
Fantomsmerter er en egen variant: Personer som har mistet et lem kan oppleve smerter i de ytterste leddene som mangler. Trebeinet som verker når det ventes storm, er en kjent litterær klisje fra ungdomslitteratur fra tidligere tider.
Det kan dreie seg om lydsekvenser som tolkes til noe annet enn det som kan registreres. Synsinntrykk i form av figurer eller streker, der en enten skal bestemme størrelse eller retning, er velkjent som psykologieksperimenter, og brukes for å finne ut av hvordan bevisstheten bearbeider sansninger. De enkleste går igjen som selskapsleker.
Mye av det vi kaller kunst, kan også beskrives som sansebedrag som går ut på å få publikum med på en skapt illusjon. Denne siden av kunstfenomenet ble skarpt påpekt i René Magrittes «Dette er ingen pipe»- bilde.
Peder Carl Lasson

Utmerkelser

Lasson var medlem av Videnskabs-Selskabet i Christiania, det nåværende Det Norske Videnskaps-Akademi fra dette ble stiftet i 1857. Han ble utnevnt til æresdoktor ved Lunds universitet i 1868. I 1854  ble han utnevnt til ridder av St. Olavs Orden og fikk storkorset i 1864. Han var også innehaver av storkorset av den svenske Nordstjerneordenen.
Rådet for teknisk terminologi

Rådet for teknisk terminologi (RTT) var et organ som arbeidet for en klar og enhetlig teknisk terminologi i Norge. RTT ga ut en rekke ordbøker, mange av dem i samarbeid med bedrifter og andre organisasjoner. Organet ble opprettet i 1938 og nedlagt i 2001.
Erichius darwinii

Utseende

En nokså liten (14-20 millimeter), avlangt oval, litt flat, matt svartbrun hjortebille. Hannens mandibler er noe kortere enn hodet og har en kraftig, firkantet tann på undersiden. Hodet er forholdsvis stort bredt, med en tann bak hvert fasettøye, fasettøynene er ganske små. Pronotum og dekkvingene er kledt med gulaktig skjell langs ytterkantene. Pronotum er nesten rektangulært med en svak midtfure. Dekkvingene mangler punktrader eller opphøyde ribber.

Levevis

Artene mangler flygevinger og kan ikke fly. Den lever i skog.

Utbredelse

Arten er utbredt i Chile og Argentina.
Kaszanka

Kaszanka er en polsk blodpølse som inneholder bokhvete eller andre typer gryn. Navnet er avledet av kasza "gryn/grøt". Blodpølsevarianter med gryn er kjent i andre land i Sentral- og Øst-Europa, for eksempel krovyanka i Russland og Ukraina, krvavnička i Slovakia og véres hurka i Ungarn.
Britiske imperieleker 1934

Britiske imperielekene 1934. Lekene var de andre lekene som senere ble til Samveldelekene (Commonwealth Games). De andre britiske imperielekene ble arrangert i London i England i perioden 4. til 11. august 1934. Det var 500 utøvere fra 17 nasjoner som deltok i sju sporter. England ble beste nasjon med 29 gullmedaljer foran Canada med 17.
«Hannah Parr»

Dramatisk overfart til Quebec

Skipet seilet ut fra Christiania 12. april 1868 med om lag 400 emigranter ombord. De fleste var fra det som nå er Hedmark og Oppland fylke. På sin første og eneste overfart med emigranter til Quebec i Canada, ble skipet fanget i en storm nord for den irske kysten. Skipet mistet en av mastene i stormen og var nære ved å bli senket. Skipet kom seg i havn i Limerick og ble der i flere uker mens skipet ble reparert. Etterhvert kom skipet seg til Amerika, 50 dager etter planen.
Lantian (Xi'an)

Lantian (kinesisk: 蓝田县; pinyin: Lántián Xiàn) er et fylke i den subprovinsielle by Xi'an i provinsen Shaanxi i Folkerepublikken Kina. Det har et areal på 1 969 km².
Småbyen Lantian, administrasjonssenteret for fylket, ligger ved elven Ba ca. 22 km sørøst for Xi'an nord for fjellet Qinling, og søtøst på Guanzhongsletten. Her utgravde antropologene i 1963 det såkalte Lantianmennesket.
Befolkningen i fylket var på 622 763 innbyggere i 1999.

Administrative enheter

Storkommunene Languan (蓝关镇); Xiehu (泄湖镇); Huaxu (华胥镇); Qianwei (前卫镇); Tangyu (汤峪镇); Jiaodai (焦岱镇);
Yushan (玉山镇); Sanli (三里镇); Puhua (普化镇); Gepai (葛牌镇);
Kommunene Wangchuan (辋川乡); Lanqiao (蓝桥乡); Yuchuan (玉川乡); Bayuan (灞源乡); Mencun (孟村乡); Ancun (安村乡); Shijiazhai (史家寨乡); Xiaozhai (小寨乡); Sanguanmiao (三官庙乡); Jinshan (金山乡); Jiujianfang (九间房乡); Houzhen (厚镇乡).

Samferdsel

Kinas riksvei 312 løper gjennom området. Den fører fra Shanghai og ender ipå grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.
Universiteit van Amsterdam

Athenaeum Illustre (1632-1877)

I januar 1632 ble Athenaeum Illustre grunnlagt av kommunale myndigheter i Amsterdam. Skolen var i hovedsak viet til medisinsk undervisning. De to første professorer var Gerardus Vossius og Caspar Barlaeus. Utdanningen Athenaeum Illustre tilbydde sammenlignes med andre institusjoner for høyere utdanning, selv om dee ikke kunne tildele doktorgrad. Etter trening på Athenaeum, kunne studentene fullføre utdanningen ved et universitet i en annen by.
På denne tiden lå det også flere andre institusjoner for høyere utdanning i Amstedam, eksempelvis Collegium Chirugicum, som utdannet kirurger og andre institusjoner som ga teologiske kurs for remonstranter og mennonitter. Amsterdam hadde høy grad av religionsfrihet, noe som tillot etableringen av disse institusjonene. Studenter ved Colegium Chirugicum og de teologiske institusjonene deltok regelmessig i undervisning på Athenaeum Illustre.
Athenaeum begynte å tilby kurs for studenter i ikke-faglig profesjonell opplæring innen apotektekniker og kirurgi i 1800. Athenaeum var en liten institusjon fram til det 19. århundre, med færre enn 250 studenter og åtte professorer. Kjente studenter ved Athenaeum inkluderer Petrus Tiele.
Nong Khae

Nong Khae er en by i provinsen Saraburi i det sentrale Thailand. Befolkningen anslås (2005) til 41 100.
Rudolf Nilsen

Liv og virke

Nilsen var medlem av Norges Socialdemokratiske Ungdomsforbund fra 1919. Etter splittelsen av Arbeiderpartiet i 1923 ble han medlem i Norges Kommunistiske Parti, der han var medlem til sin død. Mange av hans dikt er preget av 20-tallets klassekamp, og han anses som en av Norges viktigste arbeiderdiktere. Han skrev imidlertid også upolitiske og romantiske dikt, dikt om Oslo og om menneskene som levde der.
Som skribent og pressemann bidro han på 1920-tallet i NKPs og NKUs aviser. Han arbeidet for partiets hovedorgan Norges Kommunistblad, der han publiserte noen av sine første kjente dikt.
 Han leverte også petiter og annet stoff til ungdomsforbundets avis Klassekampen. Ofte skrev han under signaturen «Rulle». Mye av prosaen ble i 1970-årene hentet fram av Jon Michelet og Martin Nag og utgitt i bokform.
De siste fem år av sitt liv var Rudolf Nilsen gift med skuespillerinnen Ella Signe Quist Kristoffersen, senere Ella Hval. Han døde av tuberkulose i 1929, bare 28 år gammel.

Ettermæle

Rudolf Nilsen er blitt minnet ved at et fritidsområde ved hans barndomshjem i Heimdalsgata 26 i Oslo (bedre kjent som «Nr. 13» i et av Rudolf Nilsens dikt) har fått navnet Rudolf Nilsens plass.
Det er utgitt flere plater og antologier med tekster av Rudolf Nilsen som er tonesatt av forskjellige musikere, for eksempel albumene På stengrunn eller Dan Berglund sjunger Rudolf Nilsen. Hans mest kjente dikt er sannsynligvis «Revolusjonens røst».
Coptosia

Utseende

Små til middelsstore, slanke trebukker, oftest mørke på farge, kroppen mer eller mindre tett kledt med små, lyse skjell. Noen av artene er glissent kledt med oppstående hår. Antennene er litt kortere enn kroppen. Pronotum har rundede sider. Dekkvingene er kraftig punkterte. Beina er middels lange.

Levevis

Larvene lever vanligvis i stammene på storvokste urter.

Utbredelse

Slekten har flest arter i det sørlige og sørøstlige Europa, men finnes også i Nord-Afrika og østover til Sentral-Asia.
Tragant

Tragant  eller dragant er en slags gummi som flyter ut gjennom sprekker og sår hos busker av slekten Astragalus i erteblomstfamilien, som hovedsakelig vokser i Iran og Lilleasia. Den ble tidligere brukt som fortykningsmiddel blant annet i farger og bakverk. Tragant er i dag å finne i oppskrifter for peppermyntedrops og marsipan, og gir en smidigere deig. Den har E-nummer 413.
Kewaunee kjernekraftverk

Kewaunee kjernekraftverk er et kjernekraftverk som produserer elektrisk kraft ved  byen Carlton i Kewaunee County, sørøst for Green Bay i delstaten Wisconsin i USA. 
Kjernekraftverkets nåværende reaktor ble godkjent for igangsetting i 1974. Installert maksimal effekt i 2009 er 556 MW mens årsproduksjonen i 2007 var på om lag 4,63 TWh elektrisk kraft. 
Anlegget eies av Dominion Generation. Det har en reaktor som er i operativ drift. Etter dagens konsesjoner skal reaktorens produksjon opphøre i 2013.
S.O.S. Poseidon

Handling

Det aldrende passasjerskipet S.S. Poseidon befinner i Middelhavet med Aten som destinasjon. Det er nyttårsaften og stemningen høy. Midt under feiringen blir skipet truffet av en enorm tsunami som gjør at blir endevendt og liggende med bunnen opp. De gjenlevende passasjerenes oppgave blir å holde seg i live, noe som medfører at de må forsøke å ta seg frem til den delen av skipet som fremdeles ligger over vann. Denne ferden blir meget strabasiøs og farlig. I tillegg havner stadig flere deler av skipet under vann.

Innspilling

Filmen ble innspilt våren og sommeren 1972. Store deler av opptakene ble gjort i et studio i Los Angeles. Men noen scener ble også innspilt på RMS «Queen Mary».

Økonomi og popularitet

S.O.S. Poseidon ble meget populær i USA hvor den innbragte mellom $84,5 og $93,3 millioner. Den ble den nest mest innbringende kinofilmen i USA i 1972 (kun slått av Gudfaren).
Produksjonskostnadene var på ca $5 millioner.

Anmelderne

Filmen ble forholdsvis godt mottatt av anmelderne, noe som gjenspeiles i at den har fått 79 % på Rotten Tomatoes. Den amerikanske filmkritikeren Roger Ebert gav den 2,5 av 4 stjerner, mens Leonard Maltin gav den 3 av 4.

Priser

Filmen vant en Oscar i klassen beste sang, og ble nominert i syv andre kategorier. Den ble ved samme prisutdeling tildelt en Special Achievement Award for visuelle effekter. Den ble også tildelt en Golden Globe (Shelly Winters), og en BAFTA Awards (Gene Hackman).
Robert Ndip Tambe

Landslaget

Han ble tatt ut i Kameruns tropp til FIFA Confederations Cup 2017 i Russland.
Gärds Köpinge

Gärds Köpinge er et tettsted i Kristianstad kommune i Skåne län i Sverige. I 2010 hadde tettstedet 936 innbyggere.
Brenselsferie

Brenselsferie var ekstraordinære skoleferier i Norge under andre verdenskrig. Under disse var landets skoler stengt slik at myndighetene kunne spare brensel, som det til tider var knapphet på under den tyske okkupasjonen.
Brenselsferier ble også brukt rent politisk av Nasjonal Samling (NS)-myndighetene, som i forbindelse med Læreraksjonen i 1942. Her forsøkte NS å nazifisere den norske skolen ved å tvinge alle lærere å melde deg inn i det fascistiske Norges Lærersamband, men norske lærere fulgte i liten eller ingen grad opp dette pålegget. For å vinne tid kunngjorde derfor det nazifiserte kirke- og undervisningsdepartementet én måneds brenselsferie med øyeblikkelig virkning, med henvisning til den kalde vinteren og begrensede reserver med brensel. Det var riktig at vinteren var uvanlig kald det året, men kommunene hadde bygget opp solide lagre av ved, og hele brensensferien kom som en overraskelse på skolekretsene.
Lavender Blue

«Lavender Blue», også kalt «Lavender's Blue» er en engelsk folkesang og barneregle som daterer seg til 1600-tallet. Den har blitt spilt inn på plate i ulike former siden 1900-tallet. Sangen har Round Folk Song Index-nummer 3483. Burl Ives' versjon ble nominert til en Academy Award for Best Original Song.

Innspillinger

En hitversjon, fremført av Burl Ives, var med i Walt Disney-filmen So Dear to My Heart (1949), og ble nominert til en Academy Award for Best Original Song. Den var Ives' første hitsang og fornyet sangens popularitet på 1900-tallet. En annen hitversjon ble spilt inn på plate av Dinah Shore.
Joe Loss and His Orchestra, vocalist: Elizabeth Batey, spilte den inn i London 1. april 1949. Den ble utgitt på 78-platene HMV BO-6043 og HMV HE-2703.
Sangen ble populær igjen under rock and roll-eraen i 1950-årene, da den ble sunget av Solomon Burke. Selv om han endret noen av ordene er teksten generelt sett den samme.
En versjon med Sammy Turner ble utgitt i 1959.
Glyn Poole spilte inn en versjon som var med på hans album Milly Molly Mandy fra 1973.
Det britiske progressiv rockbandet Marillion har spilt inn en versjon kalt «Lavender», som var avledet fra folkesangen. Den ble en nummer fem-hit på den britiske singlelisten. Sangen ble også utgitt på albumet Misplaced Childhood i 1985.
The Wiggles har spilt inn sangen. Den ble utgitt på gruppas album The Wiggles og Pop Go the Wiggles. Det er to versjoner av sangen: Én ble sunget av Greg Pole og den andre ble sunget av Sam Moran.

Norsk versjon

Jacob Hjelte har skrevet en norsk tekst. På norsk bærer den tittelen «Duftende hegg».

Listeplassering

Sammy Turners versjon lå som nummer 14 på den amerikanske Billboard Hot R&B Sides-listen og som nummer tre på Billboard Hot 100-listen.
Afrikamesterskapet i friidrett 1988

Afrikamesterskapet i friidrett 1988 var det femte Afrikamesterkapet i friidrett, det ble avviklet i Annaba i Algerie i perioden 29. til 2. september 1988.
Hundsund grendesenter

Hundsund grendesenter (også kalt HUGS) ligger på Snarøya og består av en barnehage, ungdomsskole, skolerestaurant, miljøverksted, svømmehall, flerbrukshall, helårs fotballbane, samt isbane i vinterhalvåret. Grendesenteret ble åpnet i august 2008.

Det finnes også et annet grendesenter med skole like nord for Hundsund, som det ikke må forveksles med, nemlig Storøya grendesenter innenfor Forneburingen. Der flyttet Lysaker skole midlertidig inn etter en brann i 2010.
Bjørg Nakling var grendeleder på Hundsund fra oppstarten i august 2008 og frem til omorganiseringen i august 2010. Ved omorganiseringen ble grendesenteret delt opp i selvstendige enheter, med barnehage og ungdomsskole hver for seg.

Hundsund ungdomsskole

Etter omorganiseringen av grendesenteret i august 2010, ble Hundsund ungdomsskole skilt ut som en egen enhet, på lik linje med de andre ungdomsskolene i Bærum kommune. Rektor fra august 2010 var Nina Fjeldheim. I april 2014 tok Hans-Marius Christensen over som rektor.
Skoleåret 2017/2018 hadde ungdomsskolen omtrent 300 elever, fordelt på 6 storklasser.
Ungdomsskolen var landets første til å tilby en teknologifaglinje. Denne startet opp høsten 2011. Fra høsten 2012 blir Hundsund ungdomsskole en teknologiskole, med temabasert teknologiundervisning og bruk av «flipped classroom» («omvendt undervisning») i alle fag.

Hundsund skolerestaurant

Hundsund grendesenter har landets første (og foreløpig eneste) skolerestaurant som serverer varm lunsj til elever og barnehagebarn. Menyen er variert og næringsrik, med fiskemåltid to ganger i uken, samt egen salatbar.
Det er Snarøya kvinne- og familielag som tok initiativ til skolerestauranten, og som står for driften av den.
Leif C. Rolstad

Andre verdenskrig

I 1980 utga han April 1940. En krigsdagbok basert på Margaret Reids dagbok og hans egne notater. Reid var sekretær for Frank Foley. Kaptein Rolstad mottok som vakthavende 8. april melding om tyske styrkeforflytninger sør for Danmark og torpederingen av MS «Rio de Janeiro» ved Lillesand. Ifølge egen beretning mente Rolstad dette måtte føre til øyeblikkelig mobilisering, og ble lamslått da kommanderende general mente disse skipene bare var på avveie. Klokken 23:23 samme kveld mottok han melding om angrep i ytre Oslofjord. Tidlig om morgenen 9. april og utover formiddagen evakuerte Rolstad overkommandoen først til Slemdal, så til Eidsvoll og videre til Elverum. Senere flyttet overkommandoen til gårder ved Øyer og 13. april kom Foley og Reid fra Åndalsnes til Øyer og sluttet seg til Ruges overkommando.
Tustna

Tidligere kommune

Tustna var tidligere egen kommune, men ble etter folkeavstemning slått sammen med Aure kommune 1. januar 2006. Den gamle kommunen bestod av flere øyer, hvorav Tustna var den største. De største av de andre øyene var Stabblandet, Golma og Solskjel. Kommunesenteret i kommunen var Gullstein, nordøst på Tustna. 
En av forutsetningene for kommunesammenslåingen var fastlandsforbindelse i mellom Tustna og Aure. Imarsundforbindelsen, med bro fra Aukan på Stabblandet til Jørnøya og ny bro fra Jørnøya til Ertvågsøya, ble ferdigstilt i januar 2007. Fergeleiet på Aukan ble etter dette nedlagt, og trafikken til og fra Edøya på Smøla går nå til det nye fergeleiet på Sandvika på Tustna.
Nye Aure kommune har beholdt kommunevåpenet til Tustna, som er et motiv av en klippfisk. Fargen på fisken ble endret fra gul til hvit (sølv).